****

**Što je Ideja godine?**

**Ideja godine** je poslovno natjecanje za srednjoškolce, koje je drugačije od državnih natjecanja iz znanja, jer ne postoji jasna špranca za pobjedu. Slogan ovog natjecanja je ‘Novim tehnologijama do poslovnog uspjeha’. Tražimo znanje, ali i inovativnost i kreativnost kroz osmišljavanje ideje, pisanje projekta i njegove prezentacije. Ideja godine 2019. je VII. izdanje natjecanja.

**Tko je organizator?**

Organizator projekta Ideja godine je portal srednja.hr

**Tko je glavni partner projekta?**

Effectus – Studij financija i prava. Više o njima pročitajte na njihovim stranicama [ovdje](http://effectus-uciliste.com/).

**Tko su srebrni partneri?**

Srebrni partneri su tvrtka [IN2](https://in2.hr/)i [Hrvatska zajednica županija](http://www.hrvzz.hr/)

**Tko su prijatelji projekta?**

Prijatelj projekta je [Zicer – Zagrebački inovacijski centar](https://www.zicer.hr/)

**Koliko učenika može biti u timu?**

Svaki tim mora imati minimalno jednog člana, a maksimalno tri. Svi moraju biti srednjoškolci/e, a nije nužno da su svi članovi iz iste škole.

**Tko može biti mentor?**

Mentor može biti samo srednjoškolski profesor ili profesorica. Nije nužno da je iz iste škole od kuda dolazi tim. Tim ne mora imati mentora.

**Mogu li se strukovne škole prijaviti?**

Više od pola prijava na projekt dolazi iz strukovnih škola, a pobjednici tri izdanja Ideje godine bili su iz strukovnih škola.

**Tko su prijašnji pobjednici Ideje godine?**

1. izdanje – Eva Perković, Dora Dubravec i Mirna Lazar – I. gimnazija Varaždin – Mentorica Kristina Oršić Manojlović – Projekt [Croatian Beaches](https://srednja.hr/ideja-godine/vijesti-ideja-godine/croatian-beaches-varazdinke-koje-ce-aplikacijom-unijeti-revoluciju-u-hrvatski-turizam/)
2. izdanje – Ilija Perić – Tehnička škola Ruđer Bošković – Mentor Ilija Korać – Projekt [In My Wave](https://srednja.hr/ideja-godine/vijesti-ideja-godine/pobjednik-ideje-godine-provjerio-sam-sve-i-s-pravne-strane-jer-planiram-patentirati-aplikaciju/)
3. izdanje – Kristijan Žic, Marin Nižić i Slavica Blašković – Prirodoslovna i grafička škola Rijeka – mentor Matija Rubinić- Projekt [Trampolin](https://srednja.hr/ideja-godine/vijesti-ideja-godine/pobjednici-ideje-godine-odusevili-trampolinom-revolucionarnom-platformom-za-razmjenu-usluga/)
4. izdanje – Eva Šimec, Marija Djerdjaj i Denis Cvijanović – Srednja škola Vladimir Gortan Buje – mentorica Dolores Mihelić-Malbašić – Projekt [Road Aid Black Box](https://srednja.hr/ideja-godine/vijesti-ideja-godine/ucenici-iz-buja-dosli-dosli-do-inovativnog-rjesenja-za-spasavanje-stradalih-u-prometu/" \t "_blank)
5. izdanje – Ante Toni Debelić – Salezijanska klasična gimnazija s pravom javnosti – mentorica Alenka Šuljić Petrc – [Projekt GrowCity](https://www.srednja.hr/ideja-godine/vijesti-ideja-godine/sportska-ozljeda-dovela-ga-do-pobjede-na-ideji-godine-ante-toni-osmislio-automatiziran-sustav-uzgoja-hrane-u-brodskom-kontejneru/)
6. izdanje – Roko Radanović, Toma Puljak i Dražen Barić, mentorica Marija Rakić Mimica – III. Gimnazija/Elektrotehnička škola, Split – [projekt LitOFF](https://srednja.hr/ideja-godine/vijesti-ideja-godine/ideja-godine-18-splitski-genijalci-osmislili-aplikaciju-koja-ce-biti-slamka-spasa-svim-vlasnicima-dronova/)

**Važni datumi**

* 12. travanj – Završetak ranih prijava (za one koji žele dobiti recenziju i priliku za popravak)
* 24. travnja –  Finalne prijave
* 2. svibanj – Finale
* 3. svibanj – Posjet tvrtkama partnerima

**Što su rane prijave?**

Ako pošaljete poslovni plan do trenutka završetka ranih prijava, možete dobiti recenziju od žirija i priliku da popravite projekt do konačnih prijava. U slučaju da ne iskoristite tu priliku, nema nikakvih sankcija.

**Gdje mogu vidjeti poslovni plan?**

Poslovni plan možete preuzeti [ovdje](https://srednja.hr/app/uploads/2019/03/Ideja-godine-poslovni-plan-2019.doc).

Poslovni plan se osim uvoda i uputa za pisanja sastoji od sljedećih poglavlja:

* Poslovna ideja
* Tržište prodaje
* Marketinške aktivnosti
* Financijski podaci
* Društveno odgovorno poslovanje

[Ideja godine poslovni plan 2019](https://srednja.hr/app/uploads/2019/03/Ideja-godine-poslovni-plan-2019.doc)

**Koje tehnologije moraju biti prisutne u idejama?**

Na projekt Ideja godine primaju se prijave koje u poslovnu ideju imaju uključene novu tehnologiju. Korištenje jedne od novih tehnologija poput interneta je preduvjet ulaska u finale. Novih tehnologija ima puno, primjerice, to je umjetna inteligencija, internet stvari, digitalno proširena stvarnost, roboti, blockchain, virtualna stvarnost, bespilotne letjelice ili 3D ispis. Možete koristiti neku od navedenih, ali to nije nužno. Bilo koja nova tehnologija je dobrodošla!

**Kako se prijaviti?**

Prijava se šalje ispunjenjem poslovnog plana (Pogledajte pitanje ‘Gdje mogu vidjeti poslovni plan?’) na mail **idejagodine@srednja.hr**

**Ima li Ideja godine Facebook stranicu?**

Naravno da ima, lajkajte page [Ideja godine](https://www.facebook.com/IdejaGodine/)

**Tko dobiva poziv na finale?**

Poziv na finale u Zagrebu dobiva 10 najboljih projekata iz cijele Hrvatske. Finale se održava u prostorima Visokog učilišta Effectus 2. svibnja.

**Tko je sve u žiriju?**

U žiriju je po jedan član Effectusa – studija financija i prava, portala srednja.hr, IN2, Hrvatske zajednice županija i Zicera

**Koje su nagrade?**

Glavna nagrada je putovanje u Europu za pobjednički tim. Pobjednički timovi su dosad bili u Frankfurtu, Dublinu, Budimpešti, Bologni, Istanbulu i Amsterdamu.

Svi timovi dobivaju smještaj u Zagrebu, prijevoz do finala, obilazak tvrtka koje su prijatelji Ideje godine, mogućnost daljnjeg rada na projektu s mentorima, priznanje za sudjelovanje.

### Što se događa dan nakon finala?

Svi sudionici smješteni su u hotelu u centru Zagreba, a nakon noćenja, slijedi organizirani posjet tvrtkama koji su partneri i prijatelji projekta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ideja godine je srednjoškolsko poslovno natjecanje u organizaciji portala srednja.hr, a glavni partner projekt je **Effectus – Studij financija i prava**. Srebrni partneri projekta su **IN2** i **Hrvatska zajednica županija, a prijatelj projekta Zicer**. Često postavljana pitanja i odgovore o projektu pronađite [ovdje](https://www.srednja.hr/ideja-godine/vijesti-ideja-godine/ideja-godine-2018-cesto-postavljana-pitanja/). Pratite sve novosti na Facebook pageu [Ideja godine](https://www.facebook.com/IdejaGodine), na stranici [srednja.hr/Ideja-godine](http://www.srednja.hr/Ideja-godine) ili nas pitajte putem maila **idejagodine@srednja.hr**